CELEX: 52015PC0197
Language: et
Date: 2015-05-11
Title: Ettepanek: NÕUKOGU OTSUS, millega määratakse kindlaks liidu seisukoht, mis võetakse ühelt poolt Euroopa Liidu ja Euroopa Aatomienergiaühenduse ja nende liikmesriikide ning teiselt poolt Moldova Vabariigi vahelise assotsieerimislepinguga moodustatud kaubanduse ja jätkusuutliku arengu allkomitees

EUROOPA
                            KOMISJON
                                                    Brüssel, 11.5.2015
                                                    COM(2015) 197 final
                                                    2015/0102 (NLE)
                                         Ettepanek:
                                    NÕUKOGU OTSUS,
   millega määratakse kindlaks liidu seisukoht, mis võetakse ühelt poolt Euroopa Liidu ja
    Euroopa Aatomienergiaühenduse ja nende liikmesriikide ning teiselt poolt Moldova
   Vabariigi vahelise assotsieerimislepinguga moodustatud kaubanduse ja jätkusuutliku
                                     arengu allkomitees
ET                                                                                        ET
 ---pagebreak---                                            SELETUSKIRI
   1.        ETTEPANEKU TAUST
   Lisatud ettepanek on õiguslik vahend, millega määratakse kindlaks ühelt poolt Euroopa Liidu
   ja Euroopa Aatomienergiaühenduse ja nende liikmesriikide ning teiselt poolt Moldova
   Vabariigi vahelise assotsieerimislepinguga (edaspidi „leping”) moodustatud kaubanduse ja
   jätkusuutliku arengu allkomitees võetav liidu seisukoht allkomitee kodukorra vastuvõtmise ja
   sellise nimekirja koostamise kohta, millesse kantakse isikud, kes soovivad ja saavad osaleda
   kaubanduse ja jätkusuutliku arengu eksperdikomisjoni tegevuses.
   16. juunil 2014 võttis nõukogu vastu otsuse1 lepingule Euroopa Liidu ja Euroopa
   Aatomienergiaühenduse ning nende liikmesriikide nimel allakirjutamise ja lepingu teatavate
   sätete, sealhulgas põhjalikku ja laiaulatuslikku vabakaubanduspiirkonda käsitleva osa ajutise
   kohaldamise kohta. Lepingule kirjutati alla Brüsselis 27. juunil 2014.
   Moldova Vabariik ratifitseeris lepingu 2. juulil 2014 ja viis samaaegselt Euroopa Liiduga veel
   samal kuul lõpule nõutavad teatamismenetlused. Sellest tulenevalt kohaldatakse kooskõlas
   lepingu artikliga 464 selle teatavaid sätteid (mis on täpsustatud nõukogu otsuse 2014/492/EL
   artiklis 3) alates 1. septembrist 2014 ajutiselt kuni lepingu ratifitseerimiseni ELi
   liikmesriikides.
   Lepinguga moodustati kaubanduse ja jätkusuutliku arengu allkomitee, kes jälgib lepingu
   põhjalikku ja laiaulatuslikku vabakaubanduspiirkonda käsitleva osa kaubanduse ja
   jätkusuutliku arengu peatüki rakendamist. Kooskõlas lepingu artikliga 376 peab allkomitee
   vastu võtma oma kodukorra. Lisaks peab allkomitee kooskõlas lepingu artikliga 379
   koostama oma esimesel koosolekul nimekirja isikutest, kes osalevad kaubanduse ja
   jätkusuutliku arengu eksperdikomisjoni tegevuses. Allkomitee esimene koosolek peaks
   toimuma 2015. aasta juunis või juulis.
   2.        LÄBIRÄÄKIMISTE TULEMUSED
   Vastavalt lepingu artiklile 376 leppisid komisjon (Euroopa Liidu nimel) ja Moldova Vabariigi
   valitsus kokku kaubanduse ja jätkusuutliku arengu allkomitee kodukorra. Kodukorra eelnõus
   väljendatakse kavatsust tugineda assotsiatsioonikomitee koostatud kodukorrale.
   Lisaks sellele leppisid komisjon (Euroopa Liidu nimel) ja Moldova Vabariigi valitsus
   vastavalt lepingu artiklile 379 kokku nimekirja isikutest, kes soovivad ja saavad osaleda
   kaubanduse ja jätkusuutliku arengu eksperdikomisjoni tegevuses. Nimekiri võetakse vastu
   allkomitee esimesel koosolekul. Nimekirja on kantud seitse ELi eksperdikandidaati, viis
   Moldova Vabariigi eksperdikandidaati ja viis kolmandatest riikidest pärit esimehekandidaati.
   3.        ETTEPANEKU ÕIGUSLIK KÜLG
   Liidu jaoks on õiguslik alus, mille alusel määratakse kindlaks Euroopa Liidu ja Moldova
   Vabariigi vahelise assotsieerimislepinguga moodustatud komiteedes või allkomiteedes võetav
   seisukoht, Euroopa Liidu toimimise leping, eelkõige selle artikli 207 lõige 4 koostoimes
   artikli 218 lõikega 9.
   Eespool nimetatud läbirääkimistulemusi arvesse võttes teeb Euroopa Komisjon Euroopa Liidu
   toimimise lepingu artikli 207 lõike 4 ja artikli 218 lõike 9 alusel ettepaneku, et nõukogu
   1
            ELT L 260, 30.8.2014, lk 1.
ET                                                 2                                              ET
 ---pagebreak---    võtaks vastu otsuse, millega määratakse kindlaks ELi-Moldova Vabariigi kaubanduse ja
   jätkusuutliku arengu allkomitees võetav liidu seisukoht.
ET                                                3                                     ET
 ---pagebreak---                                                                    2015/0102 (NLE)
                                                      Ettepanek:
                                              NÕUKOGU OTSUS,
     millega määratakse kindlaks liidu seisukoht, mis võetakse ühelt poolt Euroopa Liidu ja
      Euroopa Aatomienergiaühenduse ja nende liikmesriikide ning teiselt poolt Moldova
     Vabariigi vahelise assotsieerimislepinguga moodustatud kaubanduse ja jätkusuutliku
                                                arengu allkomitees
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku
   koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   (1)     Ühelt poolt Euroopa Liidu ja Euroopa Aatomienergiaühenduse ja nende liikmesriikide
           ning teiselt poolt Moldova Vabariigi vahelise assotsieerimislepingu (edaspidi
           „leping”) artikli 464 lõigetega 3 ja 4 nähakse ette kõnealuse lepingu teatavate osade
           ajutine kohaldamine.
   (2)     Lepingu ajutiselt kohaldatavad osad on täpsustatud nõukogu 16. juuni 2014. aasta
           otsuse 2014/492/EL2 artiklis 3, milles on muu hulgas loetletud sätted kaubanduse ja
           jätkusuutliku arengu allkomitee moodustamise ja toimimise kohta ning sätted
           kaubanduse ja jätkusuutliku arengu kohta.
   (3)     Kooskõlas lepingu artikli 376 lõikega 3 peab kaubanduse ja jätkusuutliku arengu
           allkomitee vastu võtma oma kodukorra.
   (4)     Lepingu artikli 379 lõikes 3 sätestatakse, et kaubanduse ja jätkusuutliku arengu
           allkomitee koostab oma esimesel koosolekul nimekirja isikutest kes soovivad ja
           saavad osaleda kaubanduse ja jätkusuutliku arengu eksperdikomisjoni tegevuses.
   (5)     Seetõttu on asjakohane määrata kindlaks liidu seisukoht kaubanduse ja jätkusuutliku
           arengu allkomitee kodukorra kohta ja sellise nimekirja kohta, millesse kantakse isikud,
           kes soovivad ja saavad osaleda kaubanduse ja jätkusuutliku arengu eksperdikomisjoni
           tegevuses,
   ON VASTU VÕTNUD KÄESOLEVA OTSUSE:
                                                       Artikkel 1
   1.        Ühelt poolt Euroopa Liidu ja Euroopa Aatomienergiaühenduse ja nende
             liikmesriikide ning teiselt poolt Moldova Vabariigi vahelise assotsieerimislepingu
             artikliga 376 moodustatud kaubanduse ja jätkusuutliku arengu allkomitees võetav
             liidu seisukoht allkomitee kodukorra vastvõtmise ja sellise nimekirja koostamise
   2
           Nõukogu otsus, 16. juuni 2014, ühelt poolt Euroopa Liidu ja Euroopa Aatomienergiaühenduse ning
           nende liikmesriikide ja teiselt poolt Moldova Vabariigi vahelisele assotsieerimislepingule Euroopa
           Liidu nimel allakirjutamise ja selle ajutise kohaldamise kohta (ELT L 260, 30.8.2014, lk 1).
ET                                                         4                                                  ET
 ---pagebreak---             kohta, millesse kantakse isikud, kes soovivad ja saavad osaleda kaubanduse ja
            jätkusuutliku arengu eksperdikomisjoni tegevuses, tugineb kaubanduse ja
            jätkusuutliku arengu allkomitee otsuste eelnõudele, mis on lisatud käesolevale
            otsusele.
   2.       Liidu esindajad kaubanduse ja jätkusuutliku arengu allkomitees võivad teha otsuste
            eelnõudesse väiksemaid muudatusi, ilma et selleks oleks vaja uut nõukogu otsust.
                                            Artikkel 2
   Käesolev otsus jõustub selle vastuvõtmise päeval.
   Brüssel,
                                              Nõukogu nimel
                                              eesistuja
ET                                              5                                              ET
 ---documentbreak---                             EUROOPA
                            KOMISJON
                                                    Brüssel, 11.5.2015
                                                    COM(2015) 197 final
                                                    ANNEX 1
                                           LISA
                                järgmise dokumendi juurde:
                                 Ettepanek: Nõukogu otsus,
   millega määratakse kindlaks liidu seisukoht, mis võetakse ühelt poolt Euroopa Liidu ja
    Euroopa Aatomienergiaühenduse ja nende liikmesriikide ning teiselt poolt Moldova
   Vabariigi vahelise assotsieerimislepinguga moodustatud kaubanduse ja jätkusuutliku
                                     arengu allkomitees
ET                                                                                        ET
 ---pagebreak---                                                LISA
                                            EELNÕU:
       ELi-MOLDOVA VABARIIGI KAUBANDUSE JA JÄTKUSUUTLIKU ARENGU
                                 ALLKOMITEE OTSUS nr 1/2015,
                                             […] 2015,
                             millega võetakse vastu allkomitee töökord
   ELi-MOLDOVA          VABARIIGI        KAUBANDUSE       JA   JÄTKUSUUTLIKU           ARENGU
   ALLKOMITEE,
   võttes arvesse ühelt poolt Euroopa Liidu ja Euroopa Aatomienergiaühenduse ja nende
   liikmesriikide ning teiselt poolt Moldova Vabariigi vahelist assotsieerimislepingut (edaspidi
   „leping”), eelkõige selle artiklit 376,
   ning arvestades järgmist:
   (1)     Kooskõlas lepingu artikliga 464 kohaldatakse alates 1. septembrist 2014 ajutiselt
           lepingu teatavaid osi.
   (2)     Lepingu artikli 376 lõikes 3 on sätestatud, et kaubanduse ja jätkusuutliku arengu
           allkomitee tuleb kokku eesmärgiga kontrollida lepingu V jaotise („Kaubandus ja
           kaubandusküsimused”) 13. peatüki („Kaubandus ja jätkusuutlik areng”) rakendamist.
   (3)     Lepingu artikli 376 lõikega 3 nähakse ette, et kaubanduse ja jätkusuutliku arengu
           allkomitee võtab vastu oma kodukorra,
   ON TEINUD JÄRGMISE OTSUSE:
                                             Artikkel 1
   Võetakse vastu kaubanduse ja jätkusuutliku arengu allkomitee kodukord, mis esitatakse
   käesoleva otsuse liites.
                                             Artikkel 2
   Käesolev otsus jõustub selle vastuvõtmise kuupäeval.
   [koht], [kuupäev]
                                                   Kaubanduse      ja    jätkusuutliku   arengu
                                                   allkomitee nimel
                                                   esimees
ET                                               2                                               ET
 ---pagebreak---                                                                                         Liide
      ELi-Moldova Vabariigi kaubanduse ja jätkusuutliku arengu allkomitee
                                            kodukord
                                             Artikkel 1
                                             Üldsätted
   1.      Ühelt poolt Euroopa Liidu ja Euroopa Aatomienergiaühenduse ja nende
           liikmesriikide ning teiselt poolt Moldova Vabariigi vahelise assotsieerimislepingu
           (edaspidi „leping”) artikli 376 alusel asutatud kaubanduse ja jätkusuutliku arengu
           allkomitee abistab lepingu artikli 438 lõike 4 alusel kaubanduskoosseisus
           kokkutulevat assotsieerimiskomiteed tema ülesannete täitmisel.
   2.      Kaubanduse ja jätkusuutliku arengu allkomitee täidab ülesandeid, mis on sätestatud
           lepingu V jaotise („Kaubandus ja kaubandusküsimused”) 13. peatükis („Kaubandus
           ja jätkusuutlik areng”).
   3.      Kaubanduse ja jätkusuutliku arengu allkomitee koosneb Euroopa Komisjoni ja
           Moldova Vabariigi esindajatest, kes vastutavad kaubanduse ja jätkusuutliku arengu
           valdkonna küsimuste eest.
   4.      Kaubanduse ja jätkusuutliku arengu allkomitee esimehe ülesandeid täidab kooskõlas
           artikliga 2 Euroopa Komisjoni või Moldova Vabariigi esindaja, kes vastutab
           kaubanduse ja jätkusuutliku arengu valdkonna küsimuste eest.
   5.      Terminit „lepinguosalised” kasutatakse käesolevas kodukorras lepingu artikli 461
           tähenduses.
                                             Artikkel 2
                                              Erisätted
   1.      Kohaldatakse ELi-Moldova Vabariigi assotsieerimiskomitee kodukorra artikleid 2–
           14, välja arvatud juhul, kui käesolevas kodukorras on sätestatud teisiti.
   2.      Viiteid assotsieerimisnõukogule käsitatakse viidetena kaubanduskoosseisus
           kokkutulnud assotsieerimiskomiteele. Viiteid assotsieerimiskomiteele või
           kaubanduskoosseisus kokkutulnud assotsieerimiskomiteele käsitatakse viidetena
           kaubanduse ja jätkusuutliku arengu allkomiteele.
                                             Artikkel 3
                                            Koosolekud
   Kaubanduse ja jätkusuutliku arengu allkomitee tuleb kokku vajaduse korral. Lepinguosalised
   seavad eesmärgiks kohtuda allkomitee raames kord aastas.
ET                                                3                                           ET
 ---pagebreak---                                              Artikkel 4
                                       Kodukorra muutmine
   Kodukorda võib vastavalt lepingu artiklile 376 muuta ELi-Moldova Vabariigi kaubanduse ja
   jätkusuutliku arengu allkomitee otsusega.
ET                                               4                                          ET
 ---pagebreak---                                              EELNÕU:
       ELi-MOLDOVA VABARIIGI KAUBANDUSE JA JÄTKUSUUTLIKU ARENGU
                                  ALLKOMITEE OTSUS nr 2/2015,
                                              […] 2015,
        millega võetakse vastu kaubanduse ja jätkusuutliku arengu ekspertide nimekiri
   ELi-MOLDOVA           VABARIIGI       KAUBANDUSE          JA JÄTKUSUUTLIKU          ARENGU
   ALLKOMITEE,
   võttes arvesse ühelt poolt Euroopa Liidu ja Euroopa Aatomienergiaühenduse ja nende
   liikmesriikide ning teiselt poolt Moldova Vabariigi vahelist assotsieerimislepingut (edaspidi
   „leping”), eelkõige selle artiklit 379,
   ning arvestades järgmist:
   (1)      Kooskõlas lepingu artikliga 464 kohaldatakse alates 1. septembrist 2014 ajutiselt
            lepingu teatavaid osi.
   (2)      Lepingu artikli 379 lõikes 3 sätestatakse, et kaubanduse ja jätkusuutliku arengu
            allkomitee koostab nimekirja vähemalt 15 isikust, kes soovivad ja saavad osaleda
            eksperdikomisjoni tegevuses,
   ON TEINUD JÄRGMISE OTSUSE:
                                              Artikkel 1
   Nimekiri isikutest, kes soovivad ja saavad osaleda eksperdikomisjoni tegevuses lepingu
   artikli 379 tähenduses, on esitatud käesoleva otsuse liites.
                                              Artikkel 2
   Käesolev otsus jõustub selle vastuvõtmise kuupäeval.
   [koht], [kuupäev]
                                                    Kaubanduse      ja   jätkusuutliku   arengu
                                                    allkomitee nimel
                                                    esimees
ET                                                5                                              ET
 ---pagebreak---                                                             Liide
       KAUBANDUSE JA JÄTKUSUUTLIKU ARENGU EKSPERTIDE NIMEKIRI
   Moldova Vabariigi eksperdikandidaadid
   1.      Iurie BEJAN
   2.      Maria Ion NEDEALCOV
   3.      Alexandru STRATAN
   4.      Dorin JOSANU
   5.      Nicolae SADOVEI
   ELi eksperdikandidaadid
   1.      Eddy LAURIJSSEN
   2.      Jorge CARDONA
   3.      Karin LUKAS
   4.      Hélène RUIZ FABRI
   5.      Laurence BOISSON DE CHAZOURNES
   6.      Geert VAN CALSTER
   7.      Joost PAUWELYN
   Esimehekandidaadid
   1.      Jill MURRAY (Austraalia)
   2.      Janice BELLACE (Ameerika Ühendriigid)
   3.      Ross WILSON (Uus-Meremaa)
   4.      Arthur APPLETON (Ameerika Ühendriigid)
   5.      Nathalie BERNASCONI (Šveits)
ET                                        6                       ET